b'\n_START_ARTICLE_\nAnte Mate Ivandi\xc4\x87\n_START_SECTION_\n\xc5\xbdivotopis\n_START_PARAGRAPH_\nRo\xc4\x91en je (17. o\xc5\xbeujka) 1952. u selu Vini\xc5\xa1tu kraj Zavidovi\xc4\x87a (srednja Bosna). Nakon klasi\xc4\x8dne gimnazije studira filozofiju, teologiju, povijest umjetnosti, germanistiku, te jezike na Institutu za knji\xc5\xbeevne prevoditelje u Zagrebu i Be\xc4\x8du. \xc5\xbdivi i radi u Be\xc4\x8du i Zagrebu kao slobodni prevoditelj._NEWLINE_Kontinuirano objavljuje po knji\xc5\xbeevnim \xc4\x8dasopisima, zbornicima i novinama u Hrvatskoj, Bosni i Hercegovini, Austriji i Njema\xc4\x8dkoj. Sura\xc4\x91uje s dje\xc4\x8djim \xc4\x8dasopisima u Hrvatskoj, Bosni i Hercegovini te Austriji. Vlastitim pjesmama zastupljen u dvadesetak hrvatskih i austrijskih antologija lirike i knji\xc5\xbeevnih zbornika. Osim pisanja bavi se i prevo\xc4\x91enjem i to prvenstveno \xc5\xbeivu\xc4\x87ih hrvatskih i austrijskih pjesnik\xc3\xa2/pjesnikinj\xc3\xa2. Za prijevod zbirke pjesama Ericha Frieda dobio god. 1988. stipendiju austrijskog Ministarstva za kulturu, umjetnost i \xc5\xa1port. Redovni je \xc4\x8dlan Dru\xc5\xa1tva hrvatskih knji\xc5\xbeevnih prevoditelja i Zajednice austrijskih literarnih i stru\xc4\x8dnih prevoditelja (\xc3\x9cbersetzergemeinschaft)).\n_START_SECTION_\nDjela\n_START_PARAGRAPH_\nOsim cca 300-tinjak publikacija prijevoda po razli\xc4\x8ditim knji\xc5\xbeevnim, kulturnim i dje\xc4\x8djim \xc4\x8dasopisima diljem Europe, do sada objavio sljede\xc4\x87e zbirke prijevoda lirike i proze na hrvatskom i njema\xc4\x8dkom jeziku: Erich Fried: Pjesme (pjesme, Novi Sad, 1987.); Zora Keran: \xc5\xbdedna ko\xc5\xbea (pjesme, Novi Sad, 1987.); Nada Zidar-Bogadi: Nie war ich n\xc3\xa4her dem Mond/Nikad bli\xc5\xbee Mjesecu (haiku, Zagreb, 1992.); Slavko Mihali\xc4\x87: Der verf\xc3\xbchrerische Wald/Zavodni\xc4\x8dka \xc5\xa1uma (pjesme, Zagreb, 1995.); Zora Keran: Zrcalo od soli (pjesme, Zagreb, 2003.); Peter Bichsel: A zapravo bi gospo\xc4\x91a Blum htjela upoznati mljekara (pripovijesti, Zagreb, 2003.); Peter Bichsel: Dogan (pripovijesti, Zagreb, 2008.); Radek Knapp: Preporuke gospodina Kuke (roman, Zagreb, 2018.); Radek Knapp: Kradljivac vrhova (roman, Zagreb, 2019.). Osim toga objavio prijevod monografije: Ilustrirana povijest kravate i njezinih prethodnica/Majest\xc3\xa4t Krawatte und ihre Vorg\xc3\xa4nger (Be\xc4\x8d, 2000.), te zbirku pri\xc4\x8da za djecu: Pri\xc4\x8de za male ljubitelje \xc5\xbeivotinja (Zagreb, 1997.). Jedan je od suprevoditelja antologije hrvatskoga pjesni\xc5\xa1tva 20. stolje\xc4\x87a na njema\xc4\x8dki jezik: Das Schlangenhemd des Windes/Zmijska ko\xc5\xa1ulja vjetra (Blieskastel/Zagreb, 2000.).'